wannaphong/clean_thaiwikipedia huggingface dataset:
# พญากระรอกบินหูแดง
พญากระรอกบินหูแดง  เป็นกระรอกบินขนาดใหญ่ มีชื่อวิทยาศาสตร์ว่า Petaurista petaurista

มีรูปร่างและลักษณะคล้ายพญากระรอกบินหูดำ (P. elegans) ซึ่งอยู่ในสกุลเดียวกัน แตกต่างจากตรงที่มีปลายหางสีดำ  ขนสีน้ำตาลแดงไม่มีลาย หัวและหางมีลายจาง ๆ มีขนสีน้ำตาลแดงจางและมีลายจุดสีขาวหนาแน่น โดยเฉพาะบริเวณหัว ขอบหูด้านหน้าเป็นสีขาวและมีรอยแต้มสีขาวบริเวณไหล่ หางสีน้ำตาลอ่อนหรือสีเทา ปลายหางสีดำ มีคอหอยสีขาว 

มีความยาวลำตัวและหัวประมาณ 52 เซนติเมตร ความยาวหาง 63 เซนติเมตร

หากินในเวลากลางคืนเช่นเดียวกับกระรอกบินชนิดอื่น ๆ  พบกระจายพันธุ์ในป่าดิบชื้นที่มีความอุดมสมบูรณ์ ตั้งแต่อัฟกานิสถาน, ตอนเหนือของอินเดีย เช่น รัฐชัมมูและกัศมีร์ ไปตลอดจนแนวเทือกเขาหิมาลัยจนถึงเอเชียตะวันออก เช่น เกาะไต้หวัน  ในประเทศไทยจะพบได้ในภาคใต้ตั้งแต่คอคอดกระลงไปจนถึงแหลมมลายู, สิงคโปร์ จนถึงเกาะบอร์เนียวและชวา นอกจากนี้แล้วยังพบได้ที่ศรีลังกาอีกด้วย

กินอาหารจำพวกพืชและผลไม้ตลอดจนแมลง พญากระรอกบินหูแดงสามารถร่อนได้ไกลถึง 75 เมตร (250 ฟุต)หนังสือสัตว์เลี้ยงลูกด้วยนมในประเทศไทย (ฉบับปรับปรุง) แปลโดย ธีรภัทร ประยูรสิทธิ (กรุงเทพมหานคร, เมษายน พ.ศ. 2553) ISBN 9789744843036
# ฮิสตามีน
ฮีสตามีน  เป็นสารที่มีบทบาทสำคัญในกระบวนการอักเสบ หลั่งจากมาสต์เซลล์ (Mast cell) เบโซฟิล และเกล็ดเลือด เมื่อเนื้อเยื่อถูกทำลาย ฮีสตามีนที่หลังมาจากเซลล์เหล่านี้จะจับกับตัวรับ (Receptor) ที่เส้นเลือดฝอยและเส้นเลือดดำขนาดเล็ก (Venule) ทำให้เส้นเลือดขยายตัวและเพิ่มการไหลผ่านของพลาสมาในเส้นเลือด
# กระจงควาย
กระจงควาย หรือ กระจงใหญ่  เป็นสัตว์เลี้ยงลูกด้วยนมในอันดับสัตว์กีบคู่ชนิดหนึ่ง มีชื่อวิทยาศาสตร์ว่า Tragulus napu อยู่ในวงศ์ Tragulidae

มีขาเล็กเรียว ซึ่งมีนิ้วเท้าข้างละ 4 นิ้ว ทั้งตัวผู้และตัวเมียไม่มีเขา แต่ตัวผู้จะมีเขี้ยวบนยาวเลยริมฝีปากบนลงมา เมื่อโตเต็มวัยมีน้ำหนักตัวประมาณ 5 กิโลกรัม ขนบนตัวสีน้ำตาลออกเทา มีจุดสีเข้มกว่ากระจายอยู่ทั่วไป ที่ใต้คอและบนหน้าอกมีลายพาดตามยาวสีขาว 5 ลาย ด้านใต้ท้องสีขาว หางค่อนข้างสั้นสีน้ำตาลอ่อนด้านบนและสีขาวด้านล่าง

ปกติชอบอยู่โดดเดี่ยว นอกจากในฤดูผสมพันธุ์จึงจะอยู่เป็นคู่ ออกหากินในเวลากลางคืน กินอาหารได้แก่ หญ้าอ่อน ๆ, ผลไม้, ยอดไม้ และใบไม้อ่อน ในเวลากลางวันจะหลบพักนอนตามหลืบหินและโพรงไม้ ออกลูกครั้งละ 1 ตัว แต่บางครั้งก็พบออกลูกแฝด ระยะตั้งท้องนานประมาณ 5-6 เดือน

พบกระจายพันธุ์ตั้งแต่ตอนใต้ของประเทศพม่า, เทือกเขาตะนาวศรี ไปจนถึงแหลมมลายู, เกาะสุมาตรา และเกาะบอร์เนียว นอกจากนี้แล้วยังพบได้ที่ภาคตะวันออกของไทยไปจนถึงตอนใต้ของกัมพูชาและเวียดนาม จัดเป็นกระจงอีกชนิดหนึ่ง ที่สามารถพบได้ในประเทศไทยนอกจาก กระจงเล็ก (T. kanchil) ที่มีขนาดตัวเล็กกว่า โดยมักอาศัยอยู่ในป่าดิบชื้นที่มีความอุดมสมบูรณ์ บางครั้งยังอาจพบได้ที่พื้นที่ชุ่มน้ำ เช่น ป่าพรุหรือป่าชายเลนได้อีกด้วย

จัดเป็นสัตว์ป่าคุ้มครองประเภทที่ 2 ตามพระราชบัญญัติสงวนและคุ้มครองสัตว์ป่า พุทธศักราช 2535
# ประชานิยม
thumb|ตามที่กำหนดโดย Nolan Chart ประชานิยม (และเผด็จการ) จะอยู่ที่ด้านล่างซ้าย
thumb|การ์ตูนจากปีพ. ศ. 2439 ซึ่งวิลเลียมเจนนิงส์ไบรอันผู้สนับสนุนลัทธิประชานิยมอย่างแข็งขันได้กลืนสัญลักษณ์ของพรรคประชาธิปไตยแห่งอเมริกา
ประชานิยม  นิยามว่าเป็นอุดมการณ์Religious Rhetoric in American Populism: Civil Religion as Movement Ideology, Rhys H. Williams and Susan M. Alexander,1994, Society for the Scientific Study of ReligionAnthropology and development: understanding contemporary social change, Jean-Pierre Olivier de SardanCONTEMPORARY POLITICAL IDEOLOGIES, Andras Bozoki, Terms: Winter and Spring 1995, Department of Political Science, Budapest, CENTRAL EUROPEAN UNIVERSITYThe Reinvention of Populism: Islamist Responses to Capitalist Development in the Contemporary Maghreb, Alejandro Colás, 2001 หรือที่พบได้น้อยกว่าว่าเป็น ปรัชญาการเมืองMerriam-Webster's collegiate encyclopedia, Merriam-Webster, IncReasons for popularity of populist parties – Comparison of Poland and Estonia, Monika Kaliciak , p. 3American Heritage Dictionary, entry "Populism" หรือเป็นวาทกรรมประเภทหนึ่ง นั่นคือ แนวคิดทางสังคมการเมืองซึ่งเปรียบ "ประชาชน" กับ "อภิชน" และกระตุ้นการเปลี่ยนแปลงระบบสังคมและการเมือง นอกจากนี้ ประชานิยมยังสามารถนิยามได้ว่าเป็นรูปแบบวาทศิลป์ซึ่งสมาชิกความเคลื่อนไหวภาคการเมืองหรือสังคมหลายคนใช้ พจนานุกรมเคมบริดจ์นิยามว่าเป็น "แนวคิดและกิจกรรมทางการเมืองอันมีเจตนาเพื่อเป็นตัวแทนของความต้องการและความปรารถนาทั่วไปของประชาชน" ประชานิยมสามารถเข้าใจได้ว่าเป็นวาทกรรมการเมืองซึ่งดึงดูดใจประชากรส่วนใหญ่ โดยไม่คำนึงถึงความแตกต่างของชนชั้นและการถือพวกทางการเมือง ประชานิยมนั้นตรงกันข้ามกับรัฐนิยม ซึ่งถือว่านักการเมืองอาชีพเพียงจำนวนหนึ่งมีความรู้ดีกว่าประชาชนและการตัดสินใจของรัฐในนามของพวกนั้น อย่างไรก็ตาม มีการอธิบายว่าผู้นิยมประชานิยมนั้นค้ำจุนรัฐบาลอำนาจนิยม อันเกิดจากกระบวนการปลุกระดมทางการเมืองซึ่งผู้นำจะปราศรัยแก่มวลชนโดยปราศจากการประนีประนอมของพรรคหรือสถาบันใด ๆKaren Kampwirth, ed., Gender and Populism in Latin America. Pennsylvania State University Press, 2010, page 2.
# ฮา 7 ดาว
ฮา 7 ดาว เป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่าง ๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็ก ๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น. ทาง เจเอสแอล แชนแนล

นักแสดง
 แดนนี่ (ดนัย) ศรีภิญโญ
 ศรีหนุ่ม เชิญยิ้ม
 กล้วย เชิญยิ้ม
 ถั่วแระ เชิญยิ้ม
 จาตุรงค์ มกจ๊ก
 เหลือเฟือ มกจ๊ก
 แฮ๊ค ชวนชื่น
 ติ๊ก กลิ่นสี
 ราตรี วิทวัส
 นก วนิดา

ปัญหาในการออกอากาศ
เนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน (ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์
# เอกภาพ พลซื่อ
เอกภาพ พลซื่อ (เกิด 5 กันยายน พ.ศ. 2502) เป็นนักการเมืองชาวไทย ตําเเหน่งโฆษกกระทรวงเกษตรเเละสหกรณ์ ฝ่ายการเมือง อดีตนายกองค์การบริหารส่วนจังหวัดร้อยเอ็ดเช็กผลเลือกตั้ง นายก อบจ. 76 จังหวัด กกต.ประกาศแล้ว  อดีตสมาชิกสภาผู้แทนราษฎร จังหวัดร้อยเอ็ด และอดีตกรรมการบริหารพรรคไทยรักไทย (เป็นหนึ่งในสมาชิกบ้านเลขที่ 111)

 ประวัติ 
เอกภาพ พลซื่อ เกิดเมื่อวันที่ 5 กันยายน พ.ศ. 2502 ที่อำเภอเมยวดี จังหวัดร้อยเอ็ด เป็นบุตรของอุ่น กับทองดา พลซื่อ จบการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และปริญญาโทศิลปศาสตรมหาบัณฑิต จากมหาวิทยาลัยมหาสารคาม ด้านชีวิตครอบครัวสมรสกับ รัชนี พลซื่อ ข้าราชการการเมือง ตำแหน่งประจำสำนักเลขาธิการนายกรัฐมนตรีhttp://www.ratchakitcha.soc.go.th/DATA/PDF/2562/E/236/T_0014.PDF ใน รัฐบาล พลเอก ประยุทธ์ จันทร์โอชา อดีตสมาชิกสภาผู้แทนราษฎร จังหวัดร้อยเอ็ดรัชนี เพื่อแผ่นดินคว้าชัยเลือกตั้งซ่อมร้อยเอ็ด มีบุตรชื่อ เอกรัฐ พลซื่อ เป็นข้าราชการการเมือง ตำแหน่งประจำสำนักเลขาธิการนายกรัฐมนตรี ในรัฐบาลเศรษฐา ทวีสิน

 การทำงาน 
เอกภาพ พลซื่อ ประกอบอาชีพทนายความ กระทั่งเข้ามาสู่วงการการเมือง โดยได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเอกภาพ ในการเลือกตั้ง เดือนกันยายน พ.ศ. 2535 และได้รับเลือกตั้งเรื่อยมา เคยได้รับแต่งตั้งเป็นเลขาธิการพรรคเสรีธรรม ในระหว่างปี พ.ศ. 2539 จนกระทั่งยุบรวมเข้ากับพรรคไทยรักไทย ในปี พ.ศ. 2544 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปลายปี พ.ศ. 2556 เขาได้เข้าเป็นสมาชิกพรรคชาติไทยพัฒนา'พินิจ' ปัดย้ายพรรค ซบ 'ชาติไทยพัฒนา'

ต่อมาปี 2562 เขาได้ลงสมัครสมาชิกสภาผู้แทนราษฎรแบบแบ่งเขต จังหวัดร้อยเอ็ดในสังกัดพรรคพลังประชารัฐ แต่ไม่ได้รับเลือกตั้ง 

และในปี 2563 เขาได้รับเลือกตั้งเป็นนายกองค์การบริหารส่วนจังหวัดร้อยเอ็ด ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 ต่อมาเขาถูกศาลพิพากษาตัดสิทธิ์ทางการเมือง พร้อมชดใช้ค่าเสียหายการเลือกตั้งให้ กกต. จากกรณีการปราศัยหาเสียงโดยมิชอบ‘เอกภาพ พลซื่อ’ นายกอบจ.ร้อยเอ็ด โดนศาลสั่งตัดสิทธิ์เลือกตั้ง แห้วลงส.ส.พปชร.

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๒, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓
# อันดับย่อยปลากัด ปลากระดี่
อันดับย่อยปลากัด ปลากระดี่ (อันดับย่อย: Anabantoidei) เป็นอันดับย่อยของปลาที่อยู่ในอันดับAnabantiformes ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย  โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)

ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ Osphronemus หรือสกุลปลาแรด

ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป Pinter, H. (1986). Labyrinth Fish. Barron's Educational Series, Inc., ISBN 0-8120-5635-3 โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิดหน้า 106, 
The Giant Gourami "แรด" ในตำนาน คอลัมน์ Rare Collection โดย RoF, นันทวัฒน์ โชติสุวรรณ. นิตยสาร Aquarium Biz ปีที่ 2 ฉบับที่ 29: พฤศจิกายน 2012
จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก

โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว 

ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า 

สามารถแบ่งออกได้เป็น 3 วงศ์ใหญ่ ๆ (ดูในตาราง)

ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น

เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย
# X-เม็น รุ่น 1
X-เม็น รุ่น 1  เป็นภาพยนตร์ปฐมบทของภาพยนตร์ชุด  X-เม็น กำกับโดย แมทธิว วอห์น และมีไบรอัน ซิงเกอร์ ผู้กำกับภาพยนตร์เอ็กซ์เมนสองภาคแรกร่วมเขียนบทและอำนวยการสร้าง เนื้อเรื่องกล่าวถึงความสัมพันธ์ระหว่างศาตราจารย์ชาร์ลส เซเวียร์ กับเอริค แลนเซอร์ หรือแม็กนีโต ก่อนที่จะเป็นศัตรูกันในเอ็กซ์เมนภาคแรก โดยในภาคนี้เน้นความสัมพันธ์การยอมรับตัวตน ระหว่างเหล่ามนุษย์กลายพันธุ์ในช่วงทศวรรษที่ 60

 เรื่องย่อ 
ในช่วงยุค 1960 ช่วงเวลาที่สงครามเย็นกำลังดุเดือด เมื่อความขัดแย้งระหว่างอเมริกาและสหภาพโซเวียตได้คุกคามเพิ่มขึ้นทั่วโลก ไปพร้อม ๆ กับที่โลกค้นพบว่ามีมนุษย์กลายพันธุ์อยู่ ในเวลาเดียวกันนี้เอง ก่อนที่ชาร์ลส ซาเวียร์ (รับบทโดย เจมส์ แม็กอะวอย) และ อีริค แลนเชอร์ (รับบทโดย มิชชาเอล ฟาสเบ็นเดอร์) จะได้ฉายา ศาสตราจารย์ เอ็กซ์  และ แมกนีโต้ พวกเขายังเป็นแค่ชายหนุ่มเพื่อนรักที่เพิ่งค้นพบพลังในตัวเอง และร่วมมือกับมนุษย์กลายพันธุ์รุ่นเยาว์กลุ่มหนึ่ง ในการหยุดยั้งไม่ให้โลกเดินหน้าสู่สงครามโลกครั้งที่สาม

 นักแสดง 

บทบาทนักแสดงเดิม พากย์ไทย  ชาร์ล เซเวียร์ / ศาสตราจารย์ เอ็กซ์ เจมส์ แม็กอะวอย ธนศักดิ์ อุ่นอ่อน อีริค แลนเชอร์ / แม็กนีโต้ มิชชาเอล ฟาสเบ็นเดอร์ ภัทรวุฒิ สมุทรนาวี มอยรา แม็คแท็กเกิร์ท โรส ไบรน์ วัฒน์นันท์ เกิดไพบูลย์ เรเวน ดาร์คโฮลม์ / มิสทีค เจนนิเฟอร์ ลอว์เรนซ์ ชิดชนก แย้มมา เอมมา ฟรอสต์ แจนยัวรี่ โจนส์ อังคณา พานประทีป ดร.แฮงค์ แม็คคอย / บีสต์ นิโคลัส เฮาลต์ ศิริชัย เจริญกิจธนกุล ชายในชุดดำ โอลิเวอร์ แพล็ต สกล รัตนพรหมมา อซาเซล เจสัน เฟลมิง อิทธิพล มามีเกตุ อเล็กซ์ ซัมเมอร์ / ฮาวอค ลูคัส ทิล อภินันท์ ธีระนันทกุล อาร์มันโด มูนอซ / ดาร์วิน เอดิ กาเทจิ อิทธิพล มามีเกตุ ดร.คลัส ชมิดท์ / เซบาสเตียน ชอว์ เควิน เบคอน จิราวัฒน์ วชิรศรัณย์ภัทร ฌอน แคสซิดี / แบนชี คาเล็บ แลนดรี้ โจนส์ ณัชพล สุขเจริญ
# ยามาโตะ (จังหวัดคานางาวะ)
ยามาโตะ  เป็นนครที่ตั้งอยู่ทางตอนกลางของจังหวัดคานางาวะ ประเทศญี่ปุ่น  ยามาโตะมีประชากรประมาณ 242,065 คน มีความหนานแน่นของประชากร 8,900 คนต่อตารางกิโลเมตร และมีขนาดพื้นที่ทั้งสิ้น 

thumb|ศาลาว่าการนครยามาโตะ

 ภูมิศาสตร์ 
 เทศบาลข้างเคียง 
 จังหวัดคานางาวะ
 ซามะ
 ฟูจิซาวะ
 เอบินะ
 ซางามิฮาระ
 อายาเซะ
 โยโกฮามะ
 มหานครโตเกียว
 มาจิดะ
# วันรำลึก (เกาหลีใต้)
วันรำลึก (, ฮยอนชูงิล) ในประเทศเกาหลีใต้ จะจัดขึ้นในวันที่ 6 มิถุนายนของทุกปี เพื่อรำลึกถึงชายหญิงที่เสียชีวิตขณะปฏิบัติหน้าที่ในการรับราชการทหาร ในช่วงสงครามเกาหลีและสงครามที่สำคัญอื่นๆ อันมาจากประเพณีดั้งเดิมของหมางจ่ง ซึ่งเป็นหนึ่งใน 24 สุริยวาระ

ในวันนี้ จะมีพิธีรำลึกที่จัดขึ้นในสุสานแห่งชาติในโซล นอกจากนี้ธงชาติเกาหลีใต้จะมีการลดธงครึ่งเสาด้วยเช่นกัน
# HRS
Hrs หรือ HRS อาจหมายถึง
 ชั่วโมง 
 การแพทย์ 
 กลุ่มอาการโรคไตเนื่องจากโรคตับ
# TPP
TPP อาจหมายถึง
 เตตระฟีนิลโพพีริน 
 ไธอามีน ไพโรฟอสเฟต 
 อัมพาตเป็นระยะจากต่อมไทรอยด์เป็นพิษ 
 ความตกลงหุ้นส่วนเศรษฐกิจภาคพื้นแปซิฟิก
# วิลเลียม ชาฟเฟอเรอร์
วิลเลียม ชาฟเฟอเรอร์  เกิดวันที่ 25 กันยายน ค.ศ. 1983 Night of Gladiators - Fighters   เป็นนักมวยไทยชาวสวีเดน ช่วงน้ำหนัก 71-75 กิโลกรัมAx Muay Thai / Kickboxing Forum - Smtc Goes To Sweden  เคยแข่งขันมาแล้ว 29 แมตช์ และเป็นแชมป์สวีเดนของกีฬามวยไทยในค.ศ. 2006 และ 2007 รวมทั้งเคยเป็นตัวแทนประเทศสวีเดน ของทีมชิงแชมป์โลกในประเทศไทย ช่วง ค.ศ. 2006

 ในสายอาชีพ 
วิลเลียม ชาฟเฟอเรอร์ เป็นหนึ่งในผู้ที่มีเทคนิคทางการต่อสู้มากที่สุด เขาเป็นที่รู้จักกันในด้านการใช้เข่า เคยได้ตำแหน่งรองชนะเลิศใน ค.ศ. 2004 นอกจากนี้ เขาเคยชนะน็อคนักมวยชาวไทยชื่อจิต ถนอมรัตน์ ในรายการชูโตมวยไทย ที่จัดในเดือนกันยายน ค.ศ. 2005 มาแล้วครั้งหนึ่งResultat Mixed Battle 4 - Fighter Magazine  รวมถึงชนะการแข่งขันในค.ศ. 2006 และ 2007 วิลเลียมเป็นหนึ่งในทีมชาติสวีเดนซึ่งมีที่ตั้งอยู่ในโบโรส์ ซึ่งเขาร่วมแข่งในสังกัดไฟท์ยิมโบโรส์
# จักรวาลขยายของสตาร์ วอร์ส
จักรวาลขยายของสตาร์ วอร์ส ประกอบด้วยเรื่องราวทั้งหมดของจักรวาลในเรื่องแต่งชุด สตาร์ วอร์ส ที่นอกเหนือจากภาพยนตร์ทั้งหกภาคของจอร์จ ลูคัส เรื่องราวในจักรวาลขยายเหล่านี้อยู่ในรูปหนังสือ หนังสือการ์ตูน วิดีโอเกม ภาพยนตร์ฉบับแยก เช่น สตาร์ วอร์ส สงครามโคลน ภาพยนตร์ชุดทางโทรทัศน์ ของเล่น และสื่ออื่น ๆ ซึ่งได้ขยายและเล่าเรื่องราวของสตาร์ วอร์ส ต่อเนื่องนอกเหนือจากที่ปรากฏในภาพยนตร์ เป็นประวัติศาสตร์เล่าเรื่องราวย้อนหลังหลายหมื่นปี และไปข้างหน้าหลายร้อยปี 

หลังจากที่เดอะวอลท์ดิสนีย์คอมแพนีได้ซื้อกิจการบริษัทลูคัสฟิล์มไปเมื่อเดือนพฤศจิกายน ค.ศ. 2012 ก็ได้มีการประกาศออกมาอย่างเป็นทางการเมื่อ 25 เมษายน ค.ศ. 2014 ว่าเนื้อหาในจักรวาลขยายทั้งหมดที่เคยมีมาก่อนการประกาศนี้ จะถูกถือว่าเป็นเนื้อเรื่องที่ไม่เป็นทางการ (non-canon) และจัดชื่อชุดให้ใหม่ว่า ตำนานสตาร์ วอร์ส  และมีการจัดตั้งลูคัสฟิล์มสตอรี่กรุ๊ปเป็นแผนกใหม่ขึ้นมา มีหน้าที่คอยดูแลว่าเนื้อหาทั้งหมดที่จะถูกเผยแพร่ต่อจากนี้ไป ทั้งหนังสือนิยาย หนังสือการ์ตูน วิดีโอเกม รวมทั้งสื่ออื่น ๆ มีเนื้อหาที่สอดคล้องและไม่ขัดกันกับภาพยนตร์ และไม่ขัดกันเองด้วย
อ้างอิง

 แหล่งข้อมูลอื่น 
 Official site (Archived)
 Expanded Universe databank at StarWars.com
 Expanded Universe ใน Wookieepedia: The Star Wars Wiki
 Site of the RandomHouse Star Wars novels. 
 USA Today: 'Star Wars' books are soldiering on
# หนูหิน
หนูหิน  เป็นสัตว์ฟันแทะชนิดหนึ่ง ที่เพิ่งได้รับการอนุกรมวิธานและค้นพบเจอเมื่อปี ค.ศ. 2005

หนูหินมีชื่อวิทยาศาสตร์ว่า Laonastes aenigmamus (เป็นภาษาละติน คำแรกมีความหมายว่า "ผู้อาศัยอยู่ในหิน" และคำหลังหมายถึง "หนูประหลาด" สุดยอดรอดมา 11 ล้านปีสายพันธุ์ใหม่ในลาว จากผู้จัดการออนไลน์) มีความยาวตลอดทั้งตัวประมาณ 40 เซนติเมตร มีรูปร่างคล้ายหนู มีขนปกคลุมลำตัวสีเทาเข้ม แต่มีหางเป็นพวงเหมือนกระรอก และเท้าเป็นพังผืดคล้ายอุ้งเท้าของเป็ด ส่วนเท้าหลังแผ่ออกกว้างเป็นรูปตัววี ทำมุมกับลำตัว  ทำให้เดินอุ้ยอ้ายเชื่องช้าและไม่สามารถป่ายปีนได้  มีหนวดยาวและนัยน์ตากลมมน  ออกหากินในเวลากลางคืน และไม่สามารถป้องกันตัวเองได้ ปัจจุบันพบในเขตภูเขาหินปูนแขวงคำม่วน ประเทศลาวเพียงแห่งเดียวเท่านั้น  และถือเป็นสิ่งมีชีวิตเพียงชนิดเดียวเท่านั้นที่อยู่ในสกุล Laonastesจาก ITIS.org

หนูหินจัดได้ว่าเป็นซากดึกดำบรรพ์มีชีวิตชนิดหนึ่ง ที่ยังคงดำรงเผ่าพันธุ์มาจนถึงปัจจุบัน เนื่องจากสิ่งมีชีวิตชนิดอื่นในวงศ์เดียวกันนั้นได้สูญพันธุ์ไปหมดแล้วตั้งแต่เมื่อ 11 ล้านปีก่อน โดยมีหลักฐานเป็นซากดึกดำบรรพ์พบในมณฑลซานตง ทางตอนใต้ของประเทศจีน

หนูหินนั้นเป็นสัตว์ที่ชาวพื้นเมืองรับประทานเป็นอาหารโดยปกติอยู่แล้ว แต่ว่าเพิ่งจะมาเป็นรู้จักของชาวโลกในกลางปี ค.ศ. 2005 จากการบันทึกเทปวิดีโอของ เดวิด เรดฟิลด์ (David Redfield) นักวิทยาศาสตร์ชาวตะวันตกจากมหาวิทยาลัยฟลอริดาสเตต และ อุทัย ตรีสุคนธ์ นักดูนกชาวไทยที่ได้เข้าไปสำรวจสิ่งมีชีวิตที่นั่น แต่ว่าก่อนหน้านั้นในปี ค.ศ. 2004 ได้มีนักอนุรักษ์ธรรมชาติและนักสัตววิทยาชาวอเมริกันผู้หนึ่งได้พบกับหนูหินมาแล้ว จากการที่เป็นอาหารย่างไม้ขายในตลาดสดของแขวงคำม่วน ซึ่งเขาเชื่อว่าต้องเป็นสัตว์ชนิดใหม่อย่างแน่นอนพบแล้วตัวเป็นๆ หนูหินลาว 11 ล้านปี!! จากผู้จัดการออนไลน์
# หลี่ น่า
หลี่ น่า  เป็นนักเทนนิสหญิงชาวจีนจากเมืองอู่ฮั่น มณฑลหูเป่ย์ ปัจจุบันเป็นนักเทนนิสหญิงมืออันดับ 2 ของโลก จัดอันดับโดยดับเบิลยูทีเอ  หลี่ชนะรายการเทนนิสหญิงเดี่ยวในระดับดับเบิลยูทีเอมาแล้ว 7 ครั้ง และระดับไอทีเอฟ 19 ครั้ง

หลี่เป็นผู้ชนะเลิศเทนนิสเฟรนช์โอเพน รายการระดับแกรนสแลมด์ประเภทหญิงเดี่ยวประจำปี 2011  โดยเอาชนะฟรานเชสกา สเคียโวเนจากอิตาลีในรอบชิงชนะเลิศ 6–4, 7–6(0) เป็นนักเทนนิสชาวเอเชียคนแรกที่ชนะเลิศเทนนิสแกรนด์สแลม Li Na – From an athlete in the shadows to a new national hero , Thinking Chinese, June 5, 2011 ก่อนหน้านั้นเธอเคยพ่ายแพ้คิม ไคลจ์สเตอร์ในรอบชิงชนะเลิศเทนนิสออสเตรเลียนโอเพนประจำปี 2011 ทำให้เธอเป็นนักเทนนิสชาวเอเชียคนแรกที่เข้าถึงรอบชิงชนะเลิศเทนนิสแกรนด์สแลม และเธอยังคว้าอันดับ 4 ในการแข่งขัน
ต่อมาในเทนนิสออสเตรเลียนโอเพนประจำปี 2013 เธอก็สามาจผ่านเข้ารอบชีงชนะเลิศอีกคั้งแต่ก็ต้องพ่ายแพ้ให้กับคู่ปรับอย่างวิคตอเรีย อซาเรนกาไปอย่างน้าเสียดายทั้งที่นำคู่แข่ง 1-0 แซต และ พ่ายไปด้วยสกอร์ 6–4, 4–6, 3–6. แต่อย่างไรก็ตามในแกรนสแลมด์หญิงเดียวรายการแรกของปี 2014 เทนนิสออสเตรเลียนโอเพน ประจำปี 2014 หลี่ นา เธอก็กลับมาแก้ตัวใหม่อีกครั้งด้วยกานคว้าแชมป์รายการนี้เป็นคั้งแรก และ เป็นแกนสแลมด์ที่สองในกานเล่นเทนนิสอาชีบของเธอโดยการหวดเอาชนะคู่ชีงอย่าง โดมินิกา ซิบุลโควาไปอย่างขาดลอย 2-0 แซต ด้วยสกอร์ 7-6 ไทเบรก 7-3 และ 6-0.
ในโอลิมปิกฤดูร้อน 2008 เธอได้อันดับ 4 ในการแข่งขันเทนนิสประเภทหญิงเดี่ยว

ในวันที่ 19 กันยายน 2014 หลี่ น่า ได้ประกาศยุติการเล่นเทนนิสอย่างถาวร ด้วยวัยเพียง 32 ปี เนื่องจากอาการบาดเจ็บที่เรื้อรังมานาน โดยไม่ได้ลงเล่นมาตั้งแต่เดือนมิถุนายน ปีเดียวกันหน้า 19 กีฬา, หลี่นาเจ็บเรื้อรังแขวนแร็กเกต. "ย่อยข่าวกีฬา". เดลินิวส์ฉบับที่ 23,718: วันเสาร์ที่ 20 กันยายน พ.ศ. 2557 แรม 12 ค่ำ เดือน 10 ปีมะเมีย

 สถิติการแข่งขันอาชีพ 

 โอลิมปิก หญิงเดี่ยว รอบชิงเหรียญทองแดง (1) 

 (อันดับ 4) 
ผลลัพธ์ปีรายการพื้นผิวคู่แข่งในรอบชิงผลการแข่งขันอันดับที่ 4  2551   กีฬาโอลิมปิกฤดูร้อน ณ กรุงปักกิ่ง  คอนกรีต   เวรา ซวอนนาเรวา  0–6, 5–7

 แกรนด์สแลม หญิงเดี่ยว รอบชิงชนะเลิศ (4) 

 (2 ชนะเลิศ - 2 รองชนะเลิศ) 

ผลลัพธ์ปีรายการพื้นผิวคู่แข่งในรอบชิงผลการแข่งขันรองชนะเลิศ  2554   ออสเตรเลียน โอเพน  คอนกรีต   คิม ไคลจ์สเตอร์ส  6–3, 3–6, 3–6ชนะเลิศ  2554   เฟรนช์โอเพน   ดิน   ฟรานเชสกา สเคียโวเน  6–4, 7–6(7–0)รองชนะเลิศ  2556   ออสเตรเลียน โอเพน  คอนกรีต   วิคตอเรีย อซาเรนกา  6–4, 4–6, 3–6ชนะเลิศ  2557    ออสเตรเลียน โอเพน  คอนกรีต    โดมินิกา ซิบุลโควา  7-6(7-3), 6-0

 ชีวิตส่วนตัว
# คิงส์คัพ (ประเทศไทย)
คิงส์คัพ  เป็นการแข่งขันกีฬาที่มีการจัดขึ้นเป็นประจำทุกปีในหลายพื้นที่ของประเทศไทย โดยนักกีฬาผู้เข้าร่วมแข่งขันจะเป็นผู้ที่ได้รับเชิญ ซึ่งการแข่งขันทั้งหมดนี้เป็นการแข่งขันเพื่อชิงถ้วยพระราชทานคิงส์คัพจากพระบาทสมเด็จพระเจ้าอยู่หัว ของกีฬา ฟุตบอล, มวยไทย, มวยสากลสมัครเล่น, ‎เซปักตะกร้อ, เรือใบ, กอล์ฟ และโปโลช้าง โดยเฉพาะอย่างยิ่งกีฬาฟุตบอล ที่อาจมีการพิจารณาทีมฟุตบอลจากการแข่งอาเซียนฟุตบอลแชมเปียนชิพในบางช่วง

 การแข่งขัน 
 รายการ รายการแข่งครั้งสำคัญ ฟุตบอล ทีมชาติเวียดนามได้รับเชิญร่วมการแข่งขันฟุตบอลชิงถ้วยพระราชทานคิงส์คัพใน พ.ศ. 2549 และได้รับรางวัลอันดับ 2 มวยไทย คอสโม่ อเล็กซานเดอร์ จากประเทศบราซิล ชนะการแข่งขันมวยไทยชิงถ้วยพระราชทานคิงส์คัพใน พ.ศ. 2552 มวยสากลสมัครเล่น สมรักษ์ คำสิงห์ ชนะเลิศรุ่นไลท์เวท (60 ก.ก.) ในการแข่งขันมวยสากลสมัครเล่นชิงถ้วยพระราชทานคิงส์คัพ ครั้งที่ 25 ใน พ.ศ. 2545  ‎เซปักตะกร้อ ทีมชาติไทยได้รับรางวัลเหรียญทองในตะกร้อชิงถ้วยพระราชทานคิงส์คัพ ครั้งที่ 23 ใน พ.ศ. 2551  เรือใบ ในแต่ละปี มีเรือใบที่เข้าร่วมการแข่งกว่า 100 ลำ พร้อมกับนักกีฬา 2,000 คนจากทั่วโลก ณ หาดกะตะ จังหวัดภูเก็ต กอล์ฟ ชาน ยีห์ชิน จากประเทศไต้หวัน ชนะการแข่งขันกอล์ฟชิงถ้วยพระราชทานคิงส์คัพใน พ.ศ. 2552  โปโลช้าง การแข่งขันโปโลช้าง คิงส์คัพ 2009 ได้จัดการแข่งขันที่อำเภอเชียงแสน จังหวัดเชียงราย ซึ่งมีช้างเข้าร่วมแข่งขันจำนวน 51 เชือก จาก 12 ประเทศ
# อูเวอ ฮึค
อูเวอ ฮึค  เกิดวันที่ 22 พฤษภาคม ค.ศ. 1962 ที่เมืองชตุทการ์ท เป็นประธานและรองคณะกรรมการที่ปรึกษาของพอร์เชอ อาเก ในชตุทการ์ท

 ประวัติ 
อูเวอ ฮึค สูญเสียพ่อแม่ของเขาเนื่องจากอุบัติเหตุทางจราจร เขาเติบโตขึ้นมาในสถานเลี้ยงเด็กกำพร้า ต่อมา ในช่วง ค.ศ. 1977–1981 เขาได้รับการฝึกเป็นช่างพ่นสีรถยนต์ และใน ค.ศ. 1985 เขาได้เป็นนักมวยไทยมืออาชีพและเป็นแชมป์ยุโรปถึงสองครั้ง

ในวันที่ 1 เมษายน ค.ศ. 1985 เขาเริ่มเป็นช่างฝีมือทาสีของพอร์เชอ อาเก ค.ศ. 1987 เขาได้รับเลือกเป็นตัวแทนปฏิคมสหภาพแรงงาน และใน ค.ศ. 1994 เขาได้รับเลือกเป็นหัวหน้าที่ได้รับความไว้วางใจ ตั้งแต่ ค.ศ. 1990 อูเวอ ฮึค เป็นสมาชิกในแผนก จนใน ค.ศ. 1994 ที่เขาได้ว่างเว้นจากวงการ

อาจถือได้ว่าเขามีคุณสมบัติเกินกว่าคนงาน, ค่าตอบแทน รวมถึงสิทธิประกันสังคม ซึ่งใน ค.ศ. 1997 เขาเป็นผู้สืบทอดประธานกรรมการงานทั่วไปคนใหม่ของ ฟรานซ์ สไตน์เบ็ค ประธานคนใหม่ของพื้นที่ซุฟเฟนเฮาเซน/ลุดวิคส์บวร์ก ค.ศ. 1998 ฮึคเป็นสมาชิกของคณะกรรมการกำกับ ตั้งแต่ ค.ศ. 2002 เขาได้เป็นประธานของพอร์เชอ อาเก จากนั้น ตั้งแต่ ค.ศ. 2003 เขาเป็นประธานของสภากิจ และ ค.ศ. 2007 เขาเป็นรองประธานคณะกรรมการกำกับของพอร์เชอโฮลดิงออโตโมบิล เอ็สเอ ตั้งแต่เดือนมกราคม ค.ศ. 2008 เขาได้เป็นหัวหน้าของสภาแรงงานพอร์เชอออโตโมบิลโฮลดิง เอ็สเอUwe Hück: Executive Profile & Biography - BusinessWeek  จากนั้น ใน ค.ศ. 2010 เขาได้เป็นรองประธานกรรมการของพอร์เชอ อาเก

เขาเป็นสมาชิกคณะกรรมการท้องถิ่นของอีเก เมทัลชตุทการ์ท และคณะกรรมการศุลกากรขนาดใหญ่ของอีเก เมทัล รัฐบาเดิน-เวือร์ทเทิมแบร์ค

ในฐานะที่เป็นสมาชิกพรรคสังคมประชาธิปไตยเยอรมนี เขาได้รับการสนับสนุนการเลือกตั้งจากแกร์ฮาร์ท ชเรอเดอร์ ซึ่งเป็นเพื่อนของเขา และเป็นการปฏิรูปนโยบายไปในตัว

อูเวอ ฮึค แต่งงานกับหมิง ชุง สตรีชาวเวียดนาม และเขาได้เป็นพ่อบุญธรรมของเด็กชายสองคน โดยคนหนึ่งเป็นเด็กที่เกิดจากทางชีวภาพ นอกจากนี้ เขายังเป็นประธานกิตติมศักดิ์ของเอ็ฟเอ็สเฟา บุคเคินแบร์ค 1921 เอ. เฟา. ซึ่งเป็นสโมสรกีฬาในฟอทซ์ไฮม์ที่มีสมาชิกกว่า 500 ราย ที่เขาได้เข้าฝึกสอนมวยไทยในเวลาว่างให้แก่นักมวยรุ่นหนุ่มสาวด้วยเช่นกันUwe Hück: Porsche-Betriebsratschef will in der Politik austeilen
# ชาน ยีห์ชิน
ชาน ยีห์ชิน  เกิดวันที่ 20 เมษายน ค.ศ. 1977 เป็นนักกอล์ฟมืออาชีพชาวไต้หวัน ชานแจ้งเกิดในระดับมืออาชีพใน ค.ศ. 2002 และเล่นในรายการเอเชียนทัวร์ จากเดือนเมษายน ค.ศ. 2003 และ กันยายน ค.ศ. 2008 เขาชนะรายการแข่งขันเอเชียนทัวร์ครั้งแรกในการสถาปนาคิงส์คัพ ในเดือนธันวาคม ค.ศ. 2009King’s Cup: Chan Prevails In Dramatic Play-Off At Singha Park 

 รายการที่ชนะ 
อันดับวันที่รายการแต้มชนะกฎการแข่งขันรองชนะเลิศ16 ธ.ค. 2009คิงส์คัพ-14 (64-73-67-70=274)เพลย์ออฟ ไซมอน เยสต์,  นิค เรดเฟิร์นgolf news
# กอล์ฟชิงถ้วยพระราชทานคิงส์คัพ
กอล์ฟชิงถ้วยพระราชทานคิงส์คัพ เป็นการแข่งขันกอล์ฟในประเทศไทย การแข่งขันดังกล่าวได้กลายเป็นรายการของเอเชียนทัวร์ใน พ.ศ. 2552 และมีการจัดการแข่งขันขึ้นที่สิงห์ปาร์คขอนแก่นกอล์ฟคลับ กับเงินรางวัลรวม 300,000 ดอลลาร์สหรัฐ

ชาน ยีห์ชิน จากไต้หวันชนะการแข่งขันรอบสถาปนาในรายการเอเชียนทัวร์ โดยเอาชนะไซมอน เยสต์ และนิค เรดเฟิร์น ที่หลุมสองของซัดเดนเดธเพลย์ออฟ หลังจากทั้งสามผู้เล่นทำไว้ที่ 14 อันเดอร์พาร์

 ผู้ชนะ 
 พ.ศ.  ผู้ชนะ  ประเทศ  คะแนน  กฎการแข่งขัน  รองชนะเลิศ 2555  อานนท์ ว่องวานิช    266 (−22)  2 สโตรก  มาดาน มามัท, ถาวร วิรัตน์จันทร์ 2554 ยกเลิกเนื่องจากเหตุอุทกภัย 2553  อุดร ดวงเดชา    276 (−12)  ทูช็อต  ปริยะ ชุณหสวัสดิกุล, เจบี ครูเกอร์, โม จุงกุงอุดร แซงคว้าแชมป์ คิงส์คัพ 2552  ชาน ยีห์ชิน    274 (−14)  เพลย์ออฟ (หลุม 2)  ไซมอน เยสต์, นิค เรดเฟิร์นgolf news